Baba benodighede – wat baba alles gaan nodig hê. » Pienkvoete
Pienkvoete	Geniet swangerskap! Geniet ouerskap!	Tuis
Bereken jou vrugbaarheid
Voorbereiding vir Baba
Week vir Week
Natuurlike geboorte – posisies wat werk
Probleme A – Z
Gebaretaal vir babas
Baba Name – Alfabeties
Moderne en Unieke Name
Neutrale name – vir seuntjies en dogtertjies
Onderwerpe op Pienkvoete
Ondersteun die natuur…Bladsye op Pienkvoete	Tuis
« Terme en Voorwaardes vir Kompetisies
Geboorte posisies in 'n neutedop »
Baba benodighede – wat baba alles gaan nodig hê.	Wanneer mens 'n baba verwag is daar soveel opwinding en soveel besluite. Een van die goed waaroor mens baie onseker kan wees is wat om alles te koop vir jou baba. Wat het hy nodig? Wat is onnodig? Hoeveel moet jy van alles hê?
Hierdie lys sal jou help om georganiseerd te bly en seker te maak dat jy alles vir baba het voor die groot dag aanbreek!
Dit is nie nodig om al die tierlantyntjies vir 'n baba te he nie, net die nodigste. Dit sal vir jou geld spaar sonder om gerief in te boet. 'n Baba kan byvoorbeeld die eerste ruk in 'n drabedjie wat plat is slaap, in plaas daarvan dat jy vir hom 'n kot of kampeerkot koop.
Om die lysie af te laai, kliek hier: Baba benodighede.
Alles wat met 'n * gemerk is, is items wat opsioneel is. Jy kan dikwels iets anders in die plek daarvan gebruik of op 'n manier sonder dit klaarkom.
Klere in die grootte 'pasgebore' (newborn) of 0-3 maande Merk af
5 – 7 Eenstuk-pakkies (babygrows/ onesies)
5 – 7 vessies (wat vasmaak tussen die bene) – Sommige winkels (soos Edgars) verkoop oulike oorvou vessies wat mens nie oor die baba se koppie hoef te trek nie. Kyk uit daarvoor want dis baie maklik om aan te trek, veral vir 'n nuwe, klein babatjie wie se nekkie nog nie sterk is nie.
5 – 7 voetbroekies ('leggings')
5 Warm buite-lagies soos truitjies, baadjies of 'n baba-sweetpak baadjie met 'n rits.
2 Sonhoedjies vir die somer
5 – 7 Paar sokkies
5 – 7 Dag pakkies: kleertjies wat maklik aan en uittrek en wat baba in die dag kan dra. Sommige mense trek eers later vir baba aparte slaapklere en dag klere aan aangesien hy nog so baie slaap terwyl hy klein is. Hy het dan meer van sy dag-en-nag kleertjies nodig.
3 – 5 Lap doeke om as spoegdoeke te gebruik (As jou baba baie posseer na hy gedrink het sal jy dalk meer nodig he).
Doekgoed: As jy weggooi doeke gaan gebruik
3 pakke nommer 1 weggooidoeke (pasgebore/ 'newborn')
* drom vir die doeke
* 1 pak doeksakkies – mens kan ook plastiek inkopiesakkies gebruik.
* omruilmatrassie ('changing mat') – alternatiewelik kan jy ook baba se doek sommer op jou bed bo-op 'n klein handdoekie of waterdigte omruil-kombersie omruil. Mens kry baiekeer die waterdigte omruil-kombersie apart te koop in winkels (Checkers het soms) of in 'n doeksak wanneer mens dit koop.
Boudsalf of kokos-olie ('coconut oil') om op die boudjies te smeer
3 – 5 Sagte lappies om baba se boude mee te was as jy doek ruil OF 2 pakke 'wetwipes'
*Doeksak – enige sak of groot handsak kan gebruik word en jy hoef nie spesiaal 'n nuwe sak te koop nie
Doekgoed: As jy lapdoeke of lap pasdoeke gaan gebruik
2 – 4 dosyn lap pasdoeke of gewone lap doeke
*8 waterdigte oortrek-broekies ('waterproofs') – sommige lap pasdoeke het dit nie nodig nie omdat hulle 'n waterdigte lagie buite-om het.
*1 Doeksak vir nat doeke ('wet bag') – mens kan ook gewone plastiek inkopiesakkies of 'n emmer gebruik om die nat doeke in te hou tot jy hulle kan was.
* 1 Emmer om vuil en nat doeke in te week
* Doekspelde – sommige lap pasdoeke het hulle eie knippies en drukkertjies en mens hoef glad nie doekspelde te gebruik nie
Doek lappie ('nappy liner')
Badtyd en versorging
2 – 4 baba waslappies wat nie ook vir sy boude gebruik word nie
Baba seep of 'aquaes cream' sonder parfuum vir sensitiewe vel
Baba shampoo vir sensitiewe vel
*Baba bad – jy kan ook 'n wasbak of gewone skotteltjie gebruik. Daar is ook baie voordele daarin om jou baba saam met jou of jou maat te laat bad.
3 Sagte baba handdoeke met kappies
Baba borsel – party babas word met 'n welige bossie hare gebore
Watte om naelstring en ogies mee skoon te vee
Wecesin wondpoeier om die naeltjie mee te gooi nadat dit met alkohol skoongevee is
Aptekers alkohol om die naelstring mee skoon te maak (daarna gooi mens dit met bietjie wondpoeier)
*Krampwater/ Sister Lilian druppels of pilletjies vir winde en krampe
2 x 0-6 maande grootte baba fopspene – sommige babas soek die troos om aan 'n fopspeen te suig terwyl ander dit glad nie wil he nie. Hou eerder dit byderhand en kyk wat jou baba verkies. Sommige mammas glo glad nie in fopspene nie. Lees meer daaroor en besluit wat jou standpunt gaan wees.
*Baba termometer – kry verkieslik een wat mens op die voorkop of in sy oortjie kan gebruik
*Babapoeier – om baba mee te poeier na badtyd
*Baba lyfroom of olie – vir baba massering na badtyd
Slaaptyd – as baba in sy eie kot of 'co-sleeper' slaap.
Kot of 'co-sleeper'
Goeie kot matras
3 waterdigte kot-lakens of 3 gewone kot-paslakens
2 – 4 Ligte kombersies vir warm dae
2 – 4 Snoesige kombersies vir koue dae
*Kot (sien ook slaaptyd)
*Laaikas vir klere – jy kan sy klere in jou kas ook bere
*Stootwaentjie – jy hoef nie een te koop nie en kan dalk met 'n drasak oor die weg kom. 'n Drasak of buidelsak is baie goedkoper.Wanneer jy 'n stootwaentjie koop, maak seker die sit-area kan heeltemal platslaan want 'n pasgebore en baie klein baba moet plat op sy rug le en nie regop sit soos 'n groter baba nie.
*Drasak/ buidelsak – besluit of jy een gaan gebruik
Karstoeltjie – meeste hospitale laat baba nie huis toe gaan as hy nie in 'n karstoeltjie is nie. Kies die een waarin baba so plat as moontlik kan le aangesien 'n sit-posisie nie gesond is vir 'n klein baba nie. Dit kan winde veroorsaak en is sleg vir syy rugstring as dit vir lang tye gebruik word.
*Omruiltafel ('changing table')
*Skop-en-klap mat (waarop baba op sy maag of rug le en speelgoed kan skop en klap)
*Borspomp – sommige mammas wil uitpomp en ander wil dit gebruik om te help om hulle borste te stimuleer vir meer melk. Dit kan ook help as jou baba dalk in die NWE (neonatale waakeenheid) opgeneem word – as jy graag wil borsvoed kan jy solank jou borsmelk uitpomp en dit vir jou baba gee. Later kan hy dan leer om aan jou bors te drink en jy sal vir hom melk hê.
*Wiegstoel vir mamma
*Baba monitor – as jou huis klein is en jy baba sal hoor as jy in 'n ander kamer is, is dit nie nodig nie
Vir later Merk af
*Eetstoeltjie of insetsel vir 'n gewone stoel sodat dit as 'n eetstoeltjie gebruik kan word; sommige mense verkies ook 'n Bumbo stoeltjie wat op 'n tafel kan staan – wees egter gewaarsku dat 'n baba NOOIT alleen in so stoeltjie gelaat mag word nie en jy moet ook glad nie jou rug op hom draai as hy in so stoeltjie sit nie.
*Veiligheidshekke vir babas as daar plekke in jou huis is sonder deure en/of trappe
You may use these HTML tags and attributes: <a href="" title=""> <abbr title=""> <acronym title=""> <b> <blockquote cite=""> <cite> <code> <del datetime=""> <em> <i> <q cite=""> <strike> <strong> Powered by sweet Captchacontact form WordPress contact form contact form for WordPress Soek
Wat dink jy van 'n geboorteplan?
Wonderlik - ek gaan een gebruik!
Nee wat - ek stel nie belang nie
Ek weet nie wat dit is nie
MomiBabyBags	Op Pienkvoete	Week 39
Ondersteun die natuur!Vrywaring	Pienkvoete™ webtuiste bied gratis inligting as 'n gemeenskapsdiens teen geen koste aan die gebruikers van die Wêreldwye Web, met die uitdruklike voorwaarde dat die gebruik van hierdie webwerf jou aanvaarding beteken van al die terme en voorwaardes. Pienkvoete™ behou die reg voor om hierdie bepalings en voorwaardes te eniger tyd te verander sonder kennisgewing.
Die inhoud van hierdie webwerf is slegs vir algemene inligtings doeleindes en is nie bedoel as, of moet nie oorweeg word om 'n plaasvervanger vir mediese advies te dien nie. Moet nie gebruik maak van die inligting op hierdie webwerf vir die diagnose of behandeling van enige mediese of gesondheid kondisies nie. As jy 'n mediese probleem het of vermoed dat jy een het, kontak dadelik jou professionele verskaffer van gesondheidsorg, soos jou dokter, vroedvrou of self die ongevalle-afdeling van jou naaste hospitaal.